ઉપરાષ્ટ્રપતિ શ્રી એમ વેંકૈયા નાયડુએ ‘ ઉગાદી , ગુડી પડવા , ચૈત્ર અને ચેટી ચાંદ ’ ના પર્વ પર રાષ્ટ્રના લોકોને શુભેચ્છા પાઠવી છે .
' ઉગાદી , ગુડી પડવા , ચૈત્ર અને ચેટી ચાંદ ' ના આનંદ અને શુભ અવસર પર હું આપણા દેશના તમામ નાગરિકોને મારી હાર્દિક શુભેચ્છાઓ અને શુભકામનાઓ આપું છું .
આ તહેવારો પરંપરાગત નવા વર્ષની શરૂઆતને ચિહ્નિત કરે છે અને આપણા જીવનમાં નવી આશા અને આનંદ લાવે છે .
આપણા દેશના વિવિધ રાજ્યોમાં વિવિધ પરંપરાગત રીતે ઉજવાતા આ તહેવારો આપણી સમૃદ્ધ સાંસ્કૃતિક વિવિધતા અને તેમાં રહેલી એકતા દર્શાવે છે .
હું ઈચ્છું છું કે આ તહેવાર આપણા દેશમાં સમૃદ્ધિ અને ખુશહાલી લાવે અને દેશના લોકો વચ્ચે ભાઈચારાના સંબંધોને વધુ મજબૂત બનાવે .
