પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે , ભારતના ઇન્સ્ટિટ્યુટ ચાર્ટર્ડ એકાઉન્ટન્ટ્સ ઓફ ઇન્ડિયા ( ICAI ) અને ઑસ્ટ્રેલિયાના CPA ( “ સર્ટિફાઇડ પ્રેક્ટિસિંગ એકાઉન્ટન્ટ ” ) વચ્ચે થયેલા પારસ્પરિક માન્યતા કરાર ( MRA ) ને મંજૂરી આપી છે .
બંને સંસ્થાઓ વચ્ચેના જોડાણથી ભારતીય ચાર્ટર્ડ એકાઉન્ટન્ટ્સ માટે રોજગારીની વિપુલ તકો ઉભી થશે અને ભારતને તેનાથી ખૂબ જ સારું વળતર પ્રાપ્ત થશે જેવી અપેક્ષા છે .
ભારતના ઇન્સ્ટિટ્યુટ ચાર્ટર્ડ એકાઉન્ટન્ટ્સ ઓફ ઇન્ડિયા ( ICAI ) અને ઑસ્ટ્રેલિયાના CPA ( “ સર્ટિફાઇડ પ્રેક્ટિસિંગ એકાઉન્ટન્ટ ” ) વચ્ચે થયેલા પારસ્પરિક માન્યતા કરાર હેઠળ બંને પક્ષો એકાઉન્ટિંગ જ્ઞાન , પ્રોફેશનલ અને બૌદ્ધિક વિકાસ માટે , તેમના સંબંધિત સભ્યોના હિતોને આગળ વધારવા માટે તેમજ ઑસ્ટ્રેલિયા અને ભારતમાં એકાઉન્ટિંગના વ્યવસાયમાં વિકાસમાં સકારાત્મક યોગદાન આપવા માટે પારસ્પરિક સહકારનું માળખું સ્થાપિત કરવા માટે સાથે મળીને કામ કરશે .
MRA અન્ય સંગઠનના એવા સભ્યો કે જેમણે બંને સંગઠનોની પરીક્ષા , તાલીમ અને પ્રેક્ટિકલ અનુભવની જરૂરિયાતો પૂરી કરીને સભ્યપદ પ્રાપ્ત કર્યું હોય તેમને સભ્યની યોગ્યતાની પારસ્પરિક માન્યતા પૂરી પાડશે .
ઇન્સ્ટિટ્યુટ ઓફ ચાર્ટર્ડ એકાઉન્ટન્ટ્સ ઓફ ઇન્ડિયા ( ICAI ) એ ચાર્ટર્ડ એકાઉન્ટન્ટ્સ અધિનિયમ , 1949 અંતર્ગત ભારતમાં ચાર્ટર્ડ એકાઉન્ટન્ટ્સના વ્યવસાયમાં નિયમન માટે સ્થાપનામાં આવેલી એક કાનૂની સંસ્થા છે .
ICAI અને CPA ઑસ્ટ્રેલિયા આ બંને એકબીજાની લાયકાત , તાલીમને માન્યતા આપવા માટે પારસ્પરિક માન્યતા કરાર પર કામ કરશે અને એકબીજા વચ્ચે સેતૂરૂપ વ્યવસ્થાતંત્ર ઉભું કરીને સારા સભ્યોને પ્રવેશ આપશે .
CPA ઑસ્ટ્રેલિયાને વિશ્વની સૌથી મોટી એકાઉન્ટિંગ સંસ્થાઓમાંથી એક માનવામાં આવે છે જે આખી દુનિયામાં 150 દેશો અને પ્રદેશોમાં 1,60,000થી વધારે સભ્યપદ ધરાવે છે અને શિક્ષણ , તાલીમ , ટેકનિકલ સહાય અને સલાહની સેવાઓ પૂરી પાડે છે .
