પ્રધાનમંત્રી શ્રી નરેન્દ્ર મોદીના અધ્યક્ષ સ્થાને મળેલી કેન્દ્ર સરકારની મંત્રીમંડળની બેઠકમાં ભારત સરકારના યુવા બાબતો અને રમત-ગમત મંત્રાલય તથા રિપબ્લિક ઓફ માલદિવ્ઝના યુવા રમત અને સામુદાયિક સશક્તિકરણ સાથે થયેલા સમજૂતિના કરાર અંગે જાણ કરવામાં આવી હતી .
માલદિવ્ઝ સાથે રમત અને યુવા બાબતોના ક્ષેત્રે દ્વિ પક્ષી સહયોગના કારણે થતા લાભ કોઈ પણ જ્ઞાતિ , પંથ , ધર્મ અને જાતિના ભેદભાવ વગર તમામ રમતવીરોને એકસરખી રીતે લાગુ પડશે .
રમત અને યુવા બાબતોના ક્ષેત્રે ભારત અને માલદિવ વચ્ચે કરાયેલા દ્વિ પક્ષી કરારથી રમતવીરોને સ્પોર્ટસ , સાયન્સ , સ્પોર્ટ મેડીસીન , કોચીંગ ટેકનિક્સ , યુથ ફેસ્ટીવલ્સ અને શિબીરોમાં સામેલગિરીમાં સહાય થશે અને જ્ઞાનનો વિસ્તાર તથા નિપુણતાને કારણે આપણાં રમતવીરોના ઈન્ટરનેશનલ ટુર્નામેન્ટસના દેખાવમાં સુધારો થશે તેમજ ભારત અને માલદિવ્ઝ વચ્ચે દ્વિ પક્ષી સંબંધો મજબૂત થશે .
