રાજ્યો/કેન્દ્રીય શાસિત પ્રદેશો નવા કાયદા દ્વારા અથવા તો હાલના ભાડુઆત કાયદાને અનુકૂળ રીતે સુધારીને અપનાવી શકે એ માટે એમને મોકલવા માટેના નમૂનારૂપ ભાડૂત કાયદાને પ્રધાનમંત્રી શ્રી નરેન્દ્ર મોદીના અધ્યક્ષસ્થાને મળેલી કેન્દ્રીય મંત્રીમંડળની બેઠકમાં મંજૂરી આપવામાં આવી છે .
નમૂનારૂપ ભાડુઆત કાયદો ધીમે ધીમે વિધિવત બજાર તરફ ઢળીને ભાડાંના આવાસોના સંસ્થાકરણને સમર્થ કરશે .
નમૂનારૂપ ભાડુઆત કાયદા- ટેનન્સી એક્ટનો ઉદ્દેશ દેશમાં ગતિશીલ , ટકાઉ અને સમાવિષ્ટ ભાડાના આવાસનું બજાર સર્જવાનો છે .
એનાથી આવાસની જંગી તંગીના નિવારણ માટે ભાડાના આવાસમાં ખાનગી ભાગીદારીને બિઝનેસ મોડેલ તરીકે ઉત્તેજન મળે એવી અપેક્ષા છે .
આનાથી સમગ્ર દેશમાં ભાડા પરના આવાસ સંદર્ભમાં કાનૂની માળખાને સમારવામાં મદદ મળશે જે એના એકંદર વિકાસને પ્રોત્સાહિત કરવામાં મદદ કરશે .
તે તમામ આવક જૂથો માટે પૂરતો ભાડાંના આવાસનો જથ્થો સર્જવામાં મદદ કરશે અને એથી બેઘરપણાનો મુદ્દો પણ ઉકેલાશે .
આ નમૂનારૂપ ભાડુઆત કાયદાથી ખાલી ઘરો ભાડાંના હેતુઓ માટે આપવાનું સુગમ બનશે .
